કોંગ્રેસ પાર્ટી ચર્ચ દ્વારા સમર્પિત અને સામ્યવાદીઓના અભારતીય વિચારથી પ્રભાવિત હોય એવું લાગી રહ્યું છે. કેટલાક નેતાઓ પોતાના ક્ષુલ્લક રાજનૈતિક સ્વાર્થો માટે ભારતની અસ્મિતા પર આઘાત કરતાં વક્તવ્યો કરી રહ્યા છે ત્યારે આશ્ર્ચર્ય ઓછું પણ પીડા વધારે થાય છે. આવા નેતાઓને ઉચ્ચ વિદ્યા પ્રાપ્ત છે. આ નેતાઓની વાતોથી પૂર્વ રાષ્ટ્રપતિ ડૉ. એસ. રાધાકૃષ્ણન આયોગની ભારતીય શિક્ષા પર કરેલી એ ટિપ્પણી યાદ આવે છે. જે આયોગને ૧૯૪૯માં એક પત્ર લખ્યો હતો એમાં ઉલ્લેખ છે. આધુનિક શિક્ષાના અભારતીય ચરિત્ર પર ડૉ. એસ. રાધાકૃષ્ણને લખ્યું છે ‘એક શતાબ્દીથી વધારે વર્ષોથી આ દેશમાં ચાલી રહેલી આપણી શિક્ષણપ્રણાલીની એક મુખ્ય અને ગંભીર ફરિયાદ એ છે કે એમાં ભારતના ભૂતકાળને દુર્લક્ષિત કર્યો છે અને ભારતના વિદ્યાર્થીને આપણા સાંસ્કૃતિક જ્ઞાનથી વંચિત રાખ્યો છે, જેને કારણે કેટલાક લોકોમાં એવી ભાવના નિર્મિત થઈ છે કે આપણા મૂળનો જાણે કોઈ પત્તો જ નથી અને એથી પણ ખરાબ વાત એ છે કે આપણે આપણા મૂળને એવી દુનિયામાં સાબિત કરી દઈએ છીએ કે જેનો વર્તમાન સાથે કોઈ સંબંધ નથી.’